b'\n_START_ARTICLE_\nTodalen (Surnadal)\n_START_PARAGRAPH_\nTodalen er en bygd i Surnadal kommune p\xc3\xa5 Nordm\xc3\xb8re i M\xc3\xb8re og Romsdal._NEWLINE_Todalen ligger i enden av riksvei 671. P\xc3\xa5 denne veien ligger ogs\xc3\xa5 Svinviktunnelen som ble \xc3\xa5pnet i 2001. Bygda, med vel 400 innbyggere, ligger innerst i Todalsfjorden. I Todalen finner man gardsdrift, industri og natur side om side. I bygda renner det ogs\xc3\xa5 en veldig god lakse- og \xc3\xb8rretelv, To\xc3\xa5a, som i mange \xc3\xa5r har v\xc3\xa6rt popul\xc3\xa6r blant sportsfiskere. Elva ligger i et naturskj\xc3\xb8nt omr\xc3\xa5de hvor det er et aktivt landbruk, og hvor elva renner gjennom et vakkert kulturlandskap. Kulturlandskapet er omkranset av frodige lier som g\xc3\xa5r over i h\xc3\xb8ye fjell, Trollheimen._NEWLINE_Todalen er ogs\xc3\xa5 kjent for \xc3\xa5 v\xc3\xa6re hjembygda til Vangsgutane, fra tegneserien med samme navn. En statue av Vangsgutane ble reist ved Todalen skule i 1997. Ved siden av skolen ligger Halsesamlinga, dedikert til Leif Halse, skaperen av tegneserien'